ΓΡΑΠΤΗ ΕΡΩΤΗΣΗ E-0354/03

υποβολή: Anne Jensen (ELDR) προς την Επιτροπή

(12 Φεβρουαρίου 2003)

Θέμα: Μελλοντικές πρωτοβουλίες της Επιτροπής

Μπορεί η Επιτροπή να ανακοινώσει ποια είναι τα συγκεκριμένα σχέδιά της για τον κοινωνικό τομέα, συμπεριλαμβανομένων των σχεδίων που προγραμματίζει βάσει του ενισχυμένου κοινωνικού διαλόγου σε επίπεδο Ε.Ε.· Μπορεί η Επιτροπή να αναφέρει επίσης ποια μελλοντικά μέτρα προτίθεται να λάβει σχετικά μεταξύ άλλων και με τον Κανονισμό (ΕΟΚ) αριθ. 1408/71(1)·

Ποιες πρωτοβουλίες προτίθεται η Επιτροπή να αναλάβει κατά τα επόμενα έτη όσον αφορά το άρθρο 42 της Συνθήκης Ε.Ε. καθώς και σχετικά με

- το άρθρο 137, παρ. 1, εδάφια 1-5,

- το άρθρο 137, παρ. 2,

- το άρθρο 137, παρ. 3, εδάφια 1-5,

- το άρθρο 137, παρ. 4-6 της Συνθήκης Ε.Ε.·

(1) ΕΕ L 149 της 5.7.1971, σελ. 2.

Απάντηση της κ. Διαμαντοπούλου εξ ονόματος της Επιτροπής

(20 Μαρτίου 2003)

Τα συγκεκριμένα σχέδια της Επιτροπής για τον κοινωνικό τομέα, σύμφωνα με τις αρμοδιότητες που καθορίζονται στο άρθρο 137 της Συνθήκης ΕΚ, καθορίζονται στην ατζέντα κοινωνικής πολιτικής(1) που καλύπτει τα έτη 2000 έως 2005. Η Επιτροπή εξέδωσε τον τρίτο πίνακα επιδόσεων για τηνλοποίηση της ατζέντας κοινωνικής πολιτικής στις 6 Φεβρουαρίου 2002. Η ενδιάμεση αναθεώρηση της ατζέντας πραγματοποιείται το 2003. Η αναθεώρηση θα αξιολογήσει όσα έχουν ήδη επιτευχθεί και θα παρέχει την ευκαιρία να καθοριστούν οι προτεραιότητες δράσης για τα επόμενα έτη, συμπεριλαμβανομένης της δράσης σε σχέση με τα άρθρα της συνθήκης για την ΕΚ που αναφέρει η κ. βουλευτής. Στις 19-20 Μαρτίου 2003 η Επιτροπή διοργανώνει στις Βρυξέλλες μια συνεδρίασηψηλού επιπέδου με σκοπό να διεξαχθεί δομημένος διάλογος σχετικά με τα θέματα πολιτικής που πρέπει να ρυθμιστούν και να εξεταστούν σε βάθος κατά τη δεύτερη φάση της ατζέντας κοινωνικής πολιτικής. Σκοπός της συνεδρίασης ενδιάμεσης αναθεώρησης είναι να παρέχει μια πανευρωπαϊκή πλατφόρμα σε όλους τους σχετικούς φορείς για να εκφραστούν δημόσια σχετικά με την αναθεώρηση της ατζέντας κοινωνικής πολιτικής: κυβερνήσεις, Ευρωπαϊκό Κοινοβούλιο, κοινωνικοί εταίροι, περιφερειακές και τοπικές αρχές, μη κυβερνητικές οργανώσεις, κοινωνικές οργανώσεις, ομάδες συμφερόντων, Ευρωπαϊκή Οικονομική και Κοινωνική Επιτροπή, Επιτροπή των Περιφερειών, Επιτροπή Απασχόλησης, Επιτροπή Κοινωνικής Προστασίας, οργανισμοί της ευρωπαϊκής ένωσης, εμπειρογνώμονες και αναλυτές, διεθνείς οργανισμοί, κτλ. Η ενδιάμεση αναθεώρηση θα ολοκληρωθεί σε ανακοίνωση που θα παρουσιαστεί από την Επιτροπή το Μάιο/Ιούνιο του 2003.

Η λευκή βίβλος για την ευρωπαϊκή διακυβέρνηση της Επιτροπής (2001) αναγνωρίζει την αποφασιστική και μοναδική θέση που κατέχει ο κοινωνικός διάλογος στη δημοκρατική διακυβέρνηση της Ευρώπης.

Στις 26 Ιουνίου 2002, η Επιτροπήπέβαλε πρόταση απόφασης του Συμβουλίου για την καθιέρωση τριμερούς κοινωνικής συνόδου κορυφής για την ανάπτυξη και την απασχόληση. Αυτό θα επιτρέψει στους κοινωνικούς εταίρους να συνεισφέρουν με ολοκληρωμένο τρόπο στις διάφορες συνιστώσες της στρατηγικής και θα στηριχθεί στις συζητήσεις που διεξήχθησαν σχετικά με το μακροοικονομικό διάλογο, το διάλογο για την απασχόληση και το διάλογο για την κοινωνική προστασία.

Στις 28 Νοεμβρίου 2002 στη διάσκεψη κορυφής για τον κοινωνικό διάλογο στο Genval οι κοινωνικοί εταίροι ενέκριναν ένα κοινό πολυετές πρόγραμμα εργασίας για την περίοδο 2003-2005. Το πρόγραμμα εργασίαςποδηλώνει έναν αυτόνομο διμερή κοινωνικό διάλογο. Επικεντρώνεται σε τρία θέματα: απασχόληση, κινητικότητα και διεύρυνση.

Η Επιτροπή σκοπεύει ναποβάλει πρόταση την άνοιξη του 2003 με διάφορες τροποποιήσεις του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας(2). Η πρόταση αυτή θα περιέχει τεχνικές τροποποιήσεις για τη ρύθμιση θεμάτων που προκύπτουν από τις αλλαγές που έγιναν στην εθνική νομοθεσία ή ως αντίδραση σε αποφάσεις του Ευρωπαϊκού Δικαστηρίου.

Προβλέπει επίσης, στο πλαίσιο της Ευρωπαϊκής Κάρτας Ασφάλισης Υγείας, τηνποβολή εντός του 2003 πρότασης για την ευθυγράμμιση των δικαιωμάτων σχετικά με την ασφάλισηγείας των ατόμων που διαμένουν προσωρινά σε άλλο κράτος μέλος από εκείνο στο οποίο είναι ασφαλισμένα.

Το 2004 η Επιτροπή σκοπεύει ναποβάλει πρόταση κανονισμού εφαρμογής όταν θα έχουν ολοκληρωθεί οι συζητήσεις στο Συμβούλιο και το Κοινοβούλιο της πρότασης για την απλοποίηση και τον εκσυγχρονισμό του κανονισμού (ΕΟΚ) αριθ. 1408/71.

(1) COM(2000)379 τελικό.

(2) ΕΕ L 149 της 5.7.1971.